钦定古今图书集成/理学汇编/学行典/第172卷 > 李承箕
## 钦定古今图书集成/理学汇编/学行典/第172卷 > 李承箕

按名山藏《儒林记》：“李承箕，字世卿，为诸生，已厌科举
之学矣。所司迫蹙，不得已就试。成化中，与其兄承芳
同占湖藩乡书。久之，承芳登进士，授官大理，承箕独
不肯会试。从白沙受学于陈献章，涉江浮海，水陆万
里，往见者四。献章与之登临吊古，赋诗染翰，投壶饮
酒，终不及为学之方。久之，辞归，献章送之文曰：‘天地
间耳目所闻见，古今上下载籍所存，吾无不与世卿
语矣。所未语者，此心通塞往来之机，生生化化之妙待世卿深思而自得之也’。”承箕为人凌迈高远，读书
山中，故超然有混浊寰宇之意。及归自白沙，日坐一
室，洗涤身心，不以著述自见。曰：“近世笺注繁芜，郢书
燕说，鼎沸，丝棼思一划去之不得，而”更推波助澜乎？
久之，承芳谢归大理，相与日聚黄公台，更唱迭酬，伯
仲间自相师友。学者称承芳曰东峤先生，承箕曰“大
厓先生。年五十馀，无疾终。”
按《武昌府志》：“李承箕，字世卿，号大崖。幼有大志，不喜
举子业，好古文辞，非礼不敢言动，人奉为道学先生。
成化时，与兄承芳同登贤书，每上公车，定以元”旦，不
忍以令节违亲。己酉除夕，兄弟侍亲榻，至中夜，母叹
曰：“今夕有二子在，明夕当何如？”先生闻之即泣下，不
忍去，劝兄就驾，己以奉亲为安，随弃科名，自是不复
言仕进。读书大崖之峰，因号大崖。博综坟典，倡明理
学。徒步入东粤，访白沙先生者三。不事生产，家徒壁
立。家人告不足，适兄对坐，二人相视曰：“吾道非耶？”后
遂以理学名天下。里人建二贤祠以祀之。